《拟唐人贫女诗》
清代·汪瑔

小箔红蚕亦耐饥，流黄辛苦复何辞。夜翻线帖镫无赖，晓谢铅华镜未知。

告语几曾烦鸩鸟，胜人翻自悔蛾眉。年年冷伴梅花住，谁见天寒倚竹时。

作者简介：（1828—1891）浙江山阴人，客居广东，遂为番禺人，字芙生，一字越人，学者称谷庵先生。光绪间，先后入刘坤一、曾国荃幕，办理中外交涉。晚岁隐居著述。有《随山馆集》、《松烟小录》、《旅谭》等。